Sakamakon zaben Jihar Filato ya nuna PDP tayi wa APC nisa
PDP ta samu kuri’a 248, 000 daga kananan hukumi 8 na Jihar Filato
11 months ago 41 views by Muhammad Malumfashi
- Atiku Abubakar yayi nasara a cikin kananan hukumomi 6 na Jihar Filato
- Buhari ya samu kuri’a 138, 268 yayin da Atiku na PDP ya samu 248, 210
An ba Buhari rata a sakamakon zaben Jihar Filato da aka soma fitarwa
Mun ji labari cewa ‘dan takarar jam’iyyar PDP mai adawa watau Alhaji Atiku Abubakar, ne yake kan gaba a sakamakon da ake kirgawa a jihar Filato. Hukumar NAN mai dillacin labarai na kasa ta bayyana mana wannan.
Atiku Abubakar na PDP ya lashe zaben shugaban kasa da aka yi a kananan hukumomi 6 daga cikin 8 da aka sanar da sakamakon su kawo yanzu. Atiku ya samu nasara ne a irin su Bokks, Mikangm Kanke, da kuma Pankshin.
KU KARANTA: Buhari ya sha gaban 'Dan takarar PDP Atiku a Kano
Shi kuma shugaban kasa Muhammadu Buhari ya iya kawowa kanannan hukumomi 2 ne na jihar watau Jos ta Fabas da kuma Quanpan. Atiku na PDP shi ne wanda ya ci Langtang ta Kudu da kuma Jos ta Kudu a halin yanzu.
A sakamakon da hukumar INEC mai zaman kan ta ta fitar, jam’iyyar adawa ta PDP tana da kuri’a 248, 210. Shugaban kasa Muhammadu Buhari na jam’iyyar APC mai mulki kuma yana da kuri’u 138, 268 daga kirgen zaben.
Akwai dai kanannan hukumomi 17 ne a cikin jihar ta Filato da ke cikin Arewa maso tsakiyar Najeriya. Yanzu haka dai ana cigaba da fitar da sakamakon zaben shugaban kasa da aka yi Ranar Asabar.
5 hours ago 4280 views
Toh fa! Bamu san inda Buba Galadima yake ba – Hukumar DSS